**יצירת עמודים – HTML:**

* **HomePage** – עמוד הבית משמש למסך כניסה לאתר. בעמוד ניתן למצוא תפריט אשר ממנו ניתן לגשת לשאר העמודים באתר.
* **SignInPage** – עמוד התחברות לאתר. בעמוד נמצא טופס התחברות בו על המשתמש הרשום להכניס שם משתמש וסיסמה.
* **SignUpPage** – עמוד הרשמה לאתר. בעמוד זה ניתן למצוא טופס הרשמה בו על המשתמש להזין את הפרטים הבאים: שם מלא, שם משתמש, אימייל, סיסמה ואישור הסיסמה.
* **AddNewPlacePage** – עמוד הוספת מסעדה חדשה לאתר. בעמוד זה ניתן למצוא טופס הוספת מסעדה חדשה בו על המשתמש להזין את הפרטים הבאים על המקום שאותו ירצה להוסיף: שם המקום, כתובת (רחוב ומספר), עיר, כתובת האתר (URL), שעות פתיחה של המקום ומספר טלפון ליצירת קשר.
* **FindPlacePage** – עמוד חיפוש מסעדה. בעמוד זה יוכל המשתמש לחפש מסעדה בעזרת חיפוש פשוט של הזנת שם העיר בה ירצה לאכול ותוצאות החיפוש יופיעו לו מתחת למת החיפוש.
* **RatePage** – עמוד דירוג מסעדה. בעמוד זה יוכל המשתמש לחור את המסעדה מהמסעדות שקיימות באתר ולבחור לדרג אותה על פי הקריטריונים הבאים: איכות ניקיון, איכות האוכל, איכות השירות ותמורה עבור תשלום.

הערה: בהמשך העבודה, כאשר יהיה בסיס נתונים אוכל לממש את אפשרות חיפוש מסעדה לפי עיר, הוספת דירוג לפי שם מסעדה והצגת תפריט חיפוש בהתאם להרשאות המשתמש (משתמש רשום יוכל לגשת לעמוד דירוג והוספת מסעדה).

**עיצוב העמודים – CSS:**

לאתר מצורף קובץ css אחד אליו מקושרים כל עמודי הhtml באמצעות link.

צבע מוביל באתר: Lavender, מעט עדין יותר מצבע לבן אשר בוהק לעין.

כל עמודי האתר מעוצבים באופן יחסית זהה על מנת ליצור אחידות ותחושה נעימה במעבר בין העמודים. בכל העמודים מופיעה תמונת רקע זהה, עיצוב הכותרות זהה (font-family: Thonburi) וכן כלל הכפתורים בעמודים השונים מעוצבים באופן זהה (שינוי hover ו active בהתאם למצבים).

עיצוב העמודים הינו רספונסיבי וזאת באמצעות שימוש ב Flex ו Grid ובנוסף שימוש באחוזים וvh.

כאשר טוענים את הדפים באה לידי ביטוי האנימציה של האתר (fadeIn) שבה תוכן האתר מוצג כאשר הוא עולה בדעיכה.

הנחה: לא ביצעתי ולידציות על שעות הפתיחה משום שקיימים מקומות כמו ברים שיפתחו מאוחר בלילה. במידה ולאתר יהיה שימוש אמיתי נדרשת בקרה של הצוות לראות שהשעות אכן נכונות.

**מימוש דינאמי של האתר JavaScript:**

עמודי ה HTML באתר מקושרים למספר קבצי JavaScript:

* Project.js – בקובץ זה מאוחדות המחלקות והבנאים של האובייקטים המסייעים בבדיקת תקינות הקלטים ובנוסף פונקציות הבאות לידי ביטוי באתר:

1. תפריט אקטיבי – מציג למשתמש באיזה עמוד הוא נמצא כרגע.
2. הצגת סיסמה – באמצעות לחיצה על checkbox הנמצא בעמוד ההרשמה וההתחברות, יכול המשתמש לצפות בסיסמה שכתב.
3. ברכת יום טוב – בעמוד הבית תוצג ברכת בוקר/צהריים/ערב טובים בהתאם לשעה בה המשתמש נמצא באתר.
4. חזרה לתחילת העמוד – כאשר המשתמש לוחץ על הכפתור של שליחת הטופס, במידה ויש בעיה עם הקלטים, התוכן יעלה לתחילת העמוד על מנת לראות את הודעת השגיאה.
5. אתחול מפה – יצירת מפה של Google maps המוצגת בעמוד החיפוש מסעדה (יסייע לחלק הבא של הפרויקט בחיפוש מסעדה לפי מיקום)
6. הוספת סימונים למפה – מאפשרת להוסיף סימון של מסעדות אשר קיימות באתר באמצעות קורדינטות.
7. השלמה אוטומטית – בעמוד חיפוש מסעדה, ישנה האפשרות להתחיל להזין שם של מקום/עיר ובעזרת הפונקציה הנ״ל התוכן יושלם בצורה אוטומטית.

* SignInvalidation.js , SignUpvalidation.js , NewPlaceValidaiton.js – בקבצים אלו מאוחדות הולידציות המתאימות לטפסי הHTML של מסכי ההתחברות, ההרשמה והוספת מסעדה חדשה בהתאמה. בכל אחד מהקבצים מצורפות פונקציות מתאימות לולידציות.

בנוסף, ניתן למצוא בקובץ NewPlaceValidaiton.js את פונקציה הסתרת שעות פתיחה ביום שבת – בעמוד הוספת מסעדה במידה וביום שבת המסעדה לא פועלת, יוכל המשתמש ללחוץ על אמצעי ה checkbox ובכך להסתיר את האופציה בהזנת נתונים ליום שבת.

**מימוש פונקציונליות של השירות בצד הלקוח:**

באתר קיימים 5 טפסים הנמצאים תחת תגית form.

בשלב זה של הפרויקט ביצעתי ולידציות באמצעות יצירת רשימה עם אובייקטים זמניים (בחלק הבא של הפרויקט הדבר יבוצע באמצעות בסיס נתונים), עליהם ביצעתי את הבדיקות:

בטופס ההתחברות בדקתי שאכן המשתמש רשום למערכת, במידה והוא לא, הוא יקבל על כך התראה שהמשתמש לא קיים, במידה והוא אכן רשום הוא יועבר למסך הבית של האתר.

בטופס ההרשמה מתבצעות בדיקות קלט על כלל הקלטים של המשתמש במידה והכל תקין הוא יועבר למסך הבית של האתר.

בטופס הוספת מסעדה חדשה מתבצעות ולידציות על כלל הקלטים של המשתמש מלבד בדיקה על שעות הפעילות של המסעדה והעיר בה היא נמצאת. במידה והכל תקין המשתמש יועבר לעמוד הבית.

בכל הטפסים יקבל המשתמש הודעת שגיאה (innerHtml) במידה והקלט שהכניס אינו עומד באילוצים ויאלץ לתקן את הנתונים על מנת להמשיך בתהליך הגשת הטופס.